polyglot-tagger/wikipedia-language-snippets-filtered huggingface dataset:
இவர் தனது தாய்மொழி பஞ்சாபி மொழிக்குப் பதிலாக உருது மொழியினை எழுதத் தேர்வு செய்தார்.அவரது குழந்தை பருவத்திலேயே இவரின் கவிதை மீதான ஆர்வம் தொடங்கியது. அவரது கவிதைகள் மத மற்றும் அரசியல் உணர்வைக் அடிப்படையாகக் கொண்டு அமைந்திருந்தது. இவர் இசையமைப்பில் தேர்ச்சி பெற்றிருந்தார். பஹரிஸ்தான் , நிகாரிஸ்தான் மற்றும் சமனிஸ்தான் ஆகிய கவிதைத் தொக்குப்புகளை வெளியிட்டார். அவரது மற்ற படைப்புகளில் மார்கா-இ-மஜாப்-ஓ-சயின்ஸ், கல்பா-இ-ரம், சையர்-இ-சுல்மெட் மற்றும் ஜங்-இ-ரூஸ்-ஓ-ஜப்பான் என்ற ஓபரா ஆகியன குறிப்பிடத்தக்கவை ஆகும்.
சாபர் அலி கான் ஒரு பாகிஸ்தான் எழுத்தாளர், கவிஞர், மொழிபெயர்ப்பாளர் மற்றும் ஒரு பத்திரிகையாளர் ஆவார். இவர் பிரித்தானிய இந்தியப் பேரரசுக்கு எதிரான பாகிஸ்தான் இயக்கத்தில் முக்கிய பங்கு வகித்தார். இஸ்லாமிய மத விஞ்ஞானங்களைத் தவிர, பொருளாதாரம், சமூகவியல் மற்றும் அரசியல் ஆகியவற்றின் தற்போதைய கோட்பாடுகளை இவர் நன்கு அறிந்திருந்தார். இவர் உருது பத்திரிகையின் தந்தை என்று கருதப்படுகிறார்.
பட்டம் பெற்ற பிறகு கான் முஸ்லீம் அரசியல் தலைவர் மொஹ்சின்-உல்-முல்கின் செயலாளராக நியமிக்கப்பட்டார். பின்னர் மும்பை சென்றார் . அதன் பின் இவர் டெக்கான் ஹைதராபாத்தில் மொழிபெயர்ப்பாளராக சிறிது காலம் பணியாற்றினார். உள்துறையின் துறைச் செயலாளராக பதவி உயர்வு பெற்றார். ஹைதராபாத்தில் இருந்து திரும்பிய இவர் ஜமீன்தார் எனும் செய்தித்தாளை லாகூரில் தொடங்கினார். இது அவரது தந்தை மலவி சிராஜுதீன் அகமது என்பவரால் நிறுவப்பட்டது.
பஞ்சாபின் சாஹிவாலில் உள்ள பல்நோக்கு அரங்கமான சாஹிவால் அரங்கத்திற்கு இவரது நினைவாக ஜாபர் அலி அரங்கம் என மறுபெயரிடப்பட்டது. இது கால்பந்து மற்றும் துடுப்பாட்ட விளையாட்டுகளுக்கு பயன்படுத்தப்படுகிறது. இந்த அரங்கத்தில் 10,000 பேர் ஒரே நேரத்தில் அமரலாம். பாகிஸ்தான் போஸ்ட் வெளியிட்ட தனது 'சுதந்திரத்தின் முன்னோடிகள்' தொடரில் இவரது நினைவாக ஒரு நினைவு அஞ்சல் முத்திரையை வெளியிட்டது.
1930 களில், இவர் அகமதியா இயக்கத்திற்கு எதிராக எழுதத் தொடங்கினார். அதற்கு எதிர்ப்பு தெரிவிக்கும் வகையில் ஜமீன்தார் செய்தித்தாளில் ஒரு பிரச்சாரத்தை துவங்கினார்.
1983 இல் யோசினோ இலித்தியம் கோபாற்று ஆக்சைடு என்பதை காத்தோடாக பயன்படுத்தி, பாலியசிட்டிலீனை ஆனோடாக பயன்படுத்தி மீள்மின்மமூட்டவல்ல மின்கலம் ஒன்றின் முதலுருவைப் படைத்தார். இலித்தியம் கோபாற்று ஆக்சைடை 1979 இல் இசுட்டான்போர்டு பல்கலைக்கழகத்தில் காடுசல் என்பாரும் அவருடனான ஆய்வாளர்களும் ஆக்சுபோர்டு பல்கலைக்கழகத்தில் சான் கூடினஃபு, கோயிச்சி மிசுசிமா ஆகியோர் கண்டுபிடித்தனர். இந்த முதலுரு மின்கலத்தில் நேர்மின்மக் கொள்வாயில் இலித்தியம் ஏதும் இல்லை. ஆனால் எதிர்மின்மக் கொள்வாயான இலித்தியக் கோபாற்று ஆக்சைடில் ( இருந்து இலித்திடிய மின்மவணு ஆனோடுக்கு நகர்ந்து மின்கலத்துக்கு மின்மமூட்டுக்கின்றது. இதுவே தற்கால இலித்திய மின்மவணு மின்கலத்துக்கு முன்னோடி ஆகும்.
மேலாளர், நுட்பியல் வளர்ச்சி, அ&தொ மின்கல நிறுவன, (இலித்திய-மின்மவணு மின்கலம் படைப்பர், அசாஃகி கசெயி-தோசிபா இணைந்த முயற்சி)
அக்கிரா யோசினோ சப்பானிய வேதியியலாளர். அசாகி காசேயி நிறுவனத்தில் சிறப்புப்பேராளரும் மெய்ச்சோ பல்கலைக்கழகத்தில் பேராசிரியரும் ஆவார். இன்றைய செல்லிடத் தொலைபேசிகளிலும், மடிக்கணினிகளிலும் பரவலாகப் பயன்படுத்தப்படும் பாதுகாப்பான இலித்தியம்-மின்மவணு மின்கலத்தைக் கண்டுபிடித்தவர். இவர் 2019 ஆம் ஆண்டுக்கான வேதியியலுக்கான நோபல் பரிசை சான் கூடினஃபு, இசுட்டான்லி விட்டிங்காம் ஆகியோருடன் வென்றார்.
அக்கிரா யோசினோ சப்பானில் சூயிட்டாவில் 1948, சனவரி 30 இல் பிறந்தார். இவர் கியோட்டோ பல்க்லைக்கழகத்தில் இளங்கலை அறிவியல் படிப்பும் பொறியியலில் முதுகலைப் படிப்பும் படித்த பின்னர் ஒசாக்கா பல்கலைக்கழகத்தில் முனைவர் பட்டமும் பெற்றார் .
1981 இல் அக்கிரா யோசினோ பாலியசிட்டிலீனைப் பயன்படுத்தி மீள்மின்மமூட்டவல்ல மின்கலங்கள் பற்றிய ஆய்வைத் தொடங்கினார். பாலியசிட்டிலீன் மின்மம் கடத்தவல்ல பல்லுரு ஆகும். இதனை இடேக்கி சிராக்காவா கண்டுபிடித்தார். இதற்காக சிராக்காவா 2000 ஆண்டுக்கான வேதிபியல் நோபல் பரிசை வென்றார்.
பாலியசிட்டிலீனின் அடர்த்தி குறைவு. எனவே அதிக கொள்ளளவு தேவைப்பட்டது. மேலும் பிரியா நிலைப்புத்தன்மை குறைவாக இருந்தது. எனவே 1985 இல் கரிமமடங்கிய பொருளை ஆனோடாகக் கொண்டு முதலுரு ஆக்கினார் இதற்கான புத்தியற்று காப்புரிமமும் பெற்றார்.
ரஹ்மத் சா ஒரு ஆப்கானிஸ்தான் துடுப்பாட்ட வீரர், இவர்வலது கை மட்டையாளர் மற்றும் பகுதிநேர பந்துவீச்சளர் ஆவார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். ஏப்ரல் 2019 இல், ஆப்கானிஸ்தான் துடுப்பாட்ட வாரியம் அஸ்ஹர் ஆப்கானுக்கு பதிலாக ஷாவை அணியின் புதிய தேர்வுத் துடுப்பாட்ட த் தலைவராக நியமித்தது. இருப்பினும், 2019 துடுப்பாட்ட உலகக் கோப்பையைத் தொடர்ந்து, மூன்று வடிவங்களிலும் ஆப்கானிஸ்தான் துடுப்பாட்ட அணியின் புதிய தலைவராக ரஷீத் கான் தேர்வு செய்யப்பட்டார். செப்டம்பர் 2019 இல், ஆப்கானிஸ்தானுக்கும் பங்களாதேஷுக்கும் இடையிலான ஒருநாள் தேர்வுத் துடுப்பாட்டப் போட்டியில் நூறு ஓட்டங்களை அடித்ததன் மூலம் ஒருநாள் தேர்வுப் போட்டியில் நூறு ஓட்டங்கள் எடுத்த முதல் ஆப்கான் வீரர் எனும் சாதனை படைத்தார்.
2013 ஆம் ஆண்டில் நடைபெற்ற பன்னாட்டுத் துடுப்பாட்ட அவை உலகக் கோப்பைக்கான தொடரில் இவர் விளையாடினார். மார்ச் 6, சார்ஜா துடுப்பாட்ட மைதானத்தில் ஸ்காட்லாந்து துடுப்பாட்ட அணிக்கு எதிரான ஒருநாள் போட்டியில் இவர் அறிமுகமானார். அந்தப் போட்டியில் இவர் பந்துவீச்சில் 3 ஓவர்களை வீசி பத்து ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. பின் மட்டையாட்டத்தில் 16 பந்துகளில் 3 ஓட்டங்க நவம்பர் 11, லக்னோ துடுப்பாட்ட மைதானத்தில் மேற்கிந்தியத் தீவுகள் துடுப்பாட்ட அணிக்கு எதிரான ஒருநாள் போட்டியில் இவர் விளையாடினார். . அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 17 பந்துகளில் 10 ஓட்டங்களை எடுத்து பால் பந்துவீச்சில் இவர் ஆட்டமிழந்தார். இந்தப் போட்டியில் மேற்கிந்தியத் தீவுகள் துடுப்பாட்ட அணி 5 இலக்குகளில் வெற்றி பெற்றது.
2013 ஆம் ஆண்டில் பைசலாபாத் துடுப்பாட்ட அணிக்கு எதிரான பட்டியல் அ துடுப்பாட்ட ப் போட்டியில் இவர் அறிமுகமானர்.2019 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது.அந்தத் தொடரில் இவர் விளையாடினார். நவம்பர் 11, லக்னோ துடுப்பாட்ட மைதானத்தில் மேற்கிந்தியத் தீவுகள் துடுப்பாட்ட அணிக்கு எதிரான பட்டியல் அ போட்டியில் இவர் விளையாடினார். . அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 17 பந்துகளில் 10 ஓட்டங்களை எடுத்து பால் பந்துவீச்சில் இவர் ஆட்டமிழந்தார். இந்தப் போட்டியில் மேற்கிந்தியத் தீவுகள் துடுப்பாட்ட அணி 5 இலக்குகளில் வெற்றி பெற்றது.
இவர் ஆப்கன் துடுப்பாட்ட அணிக்காக தேர்வுத் துடுப்பாட்ட ம், ஒருநாள் பன்னாட்டுத் துடுப்பாட்ட ம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
23 பிப்ரவரி 2005 அன்று, இஸ்லாமிய போராளிகளை வழிநடத்தியதாக எழுந்த குற்றச்சாட்டைத் தொடர்ந்து வங்காளதேச அரசாங்கம் இவரை கைது செய்தது. இஸ்லாமிய பாரம்பரியத்தின் மறுமலர்ச்சி சங்கத்திலிருந்து இவர் நிதி பெற்றதாகவும் குற்றம் சாட்டப்பட்டது. இருப்பினும் அந்த அமைப்புடன் எந்த தொடர்பும் இல்லை என்று இவர் மறுத்தார் மற்றும் ஆகஸ்ட் 28, 2008 அன்று சிறையில் இருந்து இவர் விடுவிக்கப்பட்டார். இறுதியாக, இவர் அனைத்து குற்றச்சாட்டுகளிலிருந்தும் விடுவிக்கப்பட்டார்.
இவர் வங்காளதேசத்தின் சத்கிரா, கக்டங்கா சீனியர் மெட்ராஷாவில் தகில், ஆலிம் மற்றும் பாசில் ஆகிய பொதுத் தேர்வுகளில் தேர்ச்சி பெற்றார். 1969 ஆம் ஆண்டில் வங்காளதேசத்தின் ஜமல்பூரில் உள்ள அராம்நகர் ஆலியா மதரஸாவில்காமில் தேர்வில் தேர்ச்சி பெற்றார். முதல் பிரிவில் அனைத்து தேர்வுகளிலும் தேர்ச்சி பெற்றார். கிழக்கு பாகிஸ்தானின் அப்போதைய மதராஷா கல்வி வாரியத்தில் 16 வது இடத்தையும், கமில் தேர்வில் 5 வது இடத்தையும் பெற்றார்.
முஹம்மது அசாதுல்லா அல்-காலிப் ஒரு வங்காளதேச சீர்திருத்தவாத இஸ்லாமிய அறிஞர் மற்றும் ராஜ்ஷாஹி பல்கலைக்கழகத்தில் அரபு மொழி முன்னாள் பேராசிரியராகப் பனியாற்றியவர் ஆவார். இவர் ஒரு பியூரிட்டன் இஸ்லாமிய இயக்கத்தின் தலைவர் ஆவார். இவர் ஒரு இஸ்லாமிய ஆராய்ச்சி இதழான மாதாந்திர அட்-தஹ்ரீக்கின் நிறுவனர் ஆவார்.
கலரோவா அரசுக் கல்லூரியில் ஐ.ஏ. தேர்ச்சி பெற்றார். வங்காளதேசத்தின் குல்னாவின் மஜீத் மெமோரியல் சிட்டி கல்லூரியில் இளங்கலைப் பட்டத்தினையும் மற்றும் 1976 ஆம் ஆண்டில் டாக்கா பல்கலைக்கழகத்தில் அரபு துறையில் முதுகலைப் பட்டத்தில் முதல் வகுப்பில் முதல் இடத்தில் தேர்ச்சி பெற்றார். இறுதியாக இவர் 1992 ஆம் ஆண்டில் ராஜ்ஹசி பல்கலைக்கழகத்தில் முனைவர் பட்டம் பெற்றார்.
டாக்காவின் வடக்கு ஜத்ராபரியில் உள்ள ஜாமியா முஹம்ம்தியா அரேபியா மெட்ராஷாவில் இவர் ஆசிரியராக பணியாற்றினார். முதுகலைப் பிரிவில் தேர்வில் தேர்ச்சி பெற்ற பின்னர் இவர் டாக்கா பல்கலைக்கழகத்தில் உள்ள நவீன மொழிகள் நிறுவனத்தில் பகுதி நேர விரிவுரையாளராக 25 செப்டம்பர் 1980 இல் சேர்ந்தார்.
இவர் வங்காளதேசத்தின் சத்கிரா மாவட்டத்தில் அமைந்துள்ள புலாரதி என்ற கிராமத்தில் 1948 ஆம் ஆண்டில் பிறந்தார். இவரது தந்தை அஹ்மத் அலி ஒரு இஸ்லாமிய அறிஞர் மற்றும் அஹ்லேஹதீத்தின் தலைவர்.
உருது கவிஞர் இந்தியாவில் வளர்ந்தோங்க, இசுலாமிய மன்னர்களே காரணம் என்பர். தக்காணத்தில் இந்துக்களும் முஸ்லிம்களும் நண்பர்களாக வாழ்ந்தது, அரசாங்க அலுவல்களில் இந்துக்கள் மிகுதியாக இடம் பெற்றது, கணக்குக்கள் சுதேச மொழியில் எழுதப்பெற்றது, முஸ்லிம் அரசர்கள் சுதேசமொழிக்கு ஆதரவு அளித்தது ஆகிய இவை அனைத்தும் சேர்ந்து தக்காண உருது மொழியை வளர்க்கவும், இலக்கியச் சாதனமாகச் செய்யவும் உதவின. கோல்கொண்டாவில் அரசாண்ட முஸ்லிம் மன்னர் வமிசத்தினருள் இறுதியில் ஆண்ட நால்வரும் கல்வியையும் புலமையையும் ஆதரித்ததுடன் சிறந்த கவிஞர்களாகவுமிருந்தனர். முகம்மது குலீகுதுப்ஷா வினுடைய குல்லியாத் என்னும் பாடல் திரட்டு அவருடைய பலதிறப்பட்ட மேதையைத் தெரிவிப்பதற்குத் தக்க சான்றாக இருந்துகொண்டிருக்கிறது. இறுதியாக ஆண்ட இந்த நான்கு மன்னர்களுடைய காலத்தில் முல்லா வஜ்ஹீ, முல்லா கவாசி, முல்லா இப்ன் - நஷாதி, முல்லா குதுபி, ஷேக் அகமது ஜுனைதி போன்ற பல சிறந்த கவிஞர்கள் வாழ்ந்துவந்தனர்.
ஜுரஹத் கஜல்கள் செய்வதில், திறமையுடையவர் கசீதா போன்ற வேறுவகைப் பிரபந்தங்கள் செய்ய முயலவில்லை. அவர் காலத்தில் வாழ்ந்த மற்றப் புலவர்கள் தங்கள் செய்யுட்களைப் பாரசீக மொழியில் இயற்றினர். அக்காலத்து நவாபுக்களும் பிரபுக்களும் களியாட்டங்கள் அயர்ந்தபடியால் இவரும் அவற்றிற்கேற்ற காதற் கவிதைகளைச் செய்வதிலேயே பேர் பெற்றவராயிருந்தார். இந்த நிலையில் சஆதத்யார்கான் ரன்கீன் என்பவரும், ஜான்சாகேப் என்று வழங்கிய மீர்யார் அலி கான் என்பவரும் ரீக்தி என்னும் புதுவகைக் கவிதையை இயற்றத் தொடங்கினர். ரன்கீன் இன்ஷாவின் நெருங்கிய நண்பராக இருந்தார். அவர் அழிகும் செல்வமும் வாய்ந்தவர் ; பரத்தையர், நடன மாதர்களிடையிலேயே அதிகமாகக் காணப்படுவார். ஜான் சாகேப் பெண்போல் உடை தரித்துப் பெண் குரலில் கவிஞர்கள் கூடிய அவையில் காதற் கவிதைகளைப் பாடுவார். இவருடைய கவிதைகளில் பெண்களின் உணர்ச்சிகள் மிகுதியாகக் காணப்படினும், அவை பெரியோர்களுடைய நன்மதிப்பைப் பெற முடியவில்லை.
இவர் ஔரங்கபாத் என்னும் நகரில் 1668ஆம் ஆண்டில் பிறந்து, இருபதாவது வயதில் அகமதாபாத்துக்குச் சென்று, குஜராத்தில் வாழ்ந்த மௌலானா ஷா வஜிஹூத்தீன் என்னும் புலவருடைய மாணாக்கரானார். உருதுக் கவி புனையும் இயற்கை ஆற்றல் உடையவராயிருந்தார். அவர் இருமுறை டெல்லிக்குச் சென்றார். அப்போது அவருடைய கவிதைகள் வட இந்தியாவிலிருந்த பாரசீக, உருதுப்புலவர்களுடைய கருத்தைக் கவர்ந்தன. அதன் மேல் அவருடைய புகழ் நாடெங்கும் பரவியது. இதுவரை பாரசீக மொழியில் மட்டுமே கவிதை யாத்துவந்த கவிஞர்கள் உருதில் அழகான கவிதைகள் புனையத் தொடங்கினர். வலி அகமதாபாத்தில் 1744-ல் இறந்தார். இவரைப் பின்பற்றி வடநாட்டுக் கவிஞர்களாகிய ஷாஹதீம், ஷா முபாரக் ஆப்ரூ, சிராஜுதீன் அலி கான் ஆர்ஜு, முகம்மது ஷாக்கீர் நாஜி, மியான் ஷர்புதீன் மஸ்மூன் முதலிய பலர் அழகற்ற பல தக்காண உருதுச் சொற்களையும் சொற்றொடர்களையும் நீக்கிவிட்டுப் பண்டைப் பாரசீகச் சொற்களை மிகுதியாகச் சேர்த்து உருது மொழியை மெருகிட்டனர்.
நாசிக் என்பவர் அரபு, பாரசீகச் சொற்களில் மிகுந்த விருப்பமுடையவர். சில பண்டை இந்திச் சொற்களை, இவர் கவிதைக்கு ஏலாதவை என்று ஒதுக்கினார். பால், எண் போன்ற இலக்கண விஷயங்களில் இவர் மிகுந்த கவனம் செலுத்தினார். அவைபற்றிக் கண்டிப்பான விதிகளும் வகுத்தார். இவர் காலம் முதல்தான் உருது என்னும் பெயர் நன்றாக வழங்கலாயிற்று. உணர்ச்சிப் பாடல்களை ரீக்தா என்று கூறாமல் கஜல்கள் என்று கூறும் வழக்கமும் உண்டாயிற்று. நாசிக் கவிஞருக்குப் பல மாணவர்கள் இருந்தனர். அவர்களும் சிறந்த கவிதைகள் இயற்றியுள்ளனர். நாசிக் கவிஞர் முறையை ஏற்றுக்கொள்ளாதிருந்த பெரிய கவிஞர் காஜா ஐதர் அனி ஆத்தஷ் ஆவர். இவருடைய மாணவர்களும் பலராவர். இந்தக் காலத்தில் தோன்றிய உணர்ச்சிக் கவிதைகளை இயற்றிய சிறந்த கவிஞர்களுள் ஒருவர் ஆத்தஷ். பொது மக்கள் பேசும் மொழியிலேயே இவர் கவிகள் செய்தார். ஆயினும் அவை ஆற்றலுடையனவாகவும் உணர்ச்சி ததும்புவனவாகவும் உள்ளன.
வாஜித் அலிஷாவும், பகதுர் ஷா ஜபரும் அரசுரிமையை இழக்க நேரிட்ட பின்னர் டெல்லியும் இலட்சுமணபுரியும் இலக்கிய நகரங்களாக இருந்தமை மாறியது. புலவர்களும் கவிஞர்களும், ராம்பூர், ஐதராபாத், கல்கத்தா, பருக்காபாத், பாடலிபுரம் முர்ஷிதாபாத், போபால் போன்ற நகரங்களுக்குச் சென்று குடியேறினர். ராம்பூர் நவாபுகள் கவிஞர்களுக்குப் பேராதரவு அளித்தனர். அவர்களால் போற்றப்பட்டோரில் சிறந்தவர் அமீர் மீனாயீ , தாக் , இலட்சுணபுரி ஜலால் , தஸ்லீம் ஆவர். தாக் என்பவர் இறுதிக்காலத்தில் ஐதராபாத்துக்குப் போய் ஆறாம் நிஜாமின் அரசவைக் கவிஞராக இருந்தார். அவர் காதற் கவிதைகள் புனைவதில் கைதேர்ந்தவர். அமீர் மீனாயீ நடையழகு மிக்க நீண்ட காவியங்கள் இயற்றுவதில் திறமையுடையவர் , தாக் எளிய நடையும் அவலச் சுவையும் பெற்று மிளிர்ந்த உணர்ச்சிக் கவிதைகள் உண்டாக்குவதில் உயர்ந்தவர்.
இரங்கற்பாக்களை இயற்றுவதில் சிறப்புற்றிருந்த மற்றொரு கவிஞர் குடும்பம் மிர்ஜா உன்ஸ் என்பவருடையதாகும். அவருடைய மக்களும் பேரன்மாரும் மிகச்சிறந்த இரங்கற்பாக் கவிஞர்களாகப் போற்றப்பட்டனர். இந்த இரங்கற்பாக் கவிஞர்கள் உருதுக் கவிதா உலகத்தில் புதியதோர் கட்டத்தைத் தோற்றுவித்தனர். இயற்கைக் காட்சிக் கவிதைகள் எழுதிய பெருமை இவர்களையே சாரும். இக்கவிதைகள் இயற்றியவருள் சிறந்தவர் அக்பராபாதிலிருந்த முகம்மது நஜீர் என்பவராவர். இவர் இளவயதில் தூர்த்தராயிருந்து, பின்னால் அறநெறி நின்றார். இவர் இந்திய விஷயங்களை மட்டும் எழுதிய இந்தியக் கவிஞராவர். இவர் இந்துக்களுடைய விழாக்களையும் முஸ்லிம்களுடைய விழாக்களையும்பற்றி மிக அழகான பாடல்கள் இயற்றியுளர். இவர் இந்தி சொற்களையும் சொல்லாட்சிகளையும் ஏராளமாகக் கையாண்டுளர். இவர் இந்துக்கள் முஸ்லிம்கள் இரு வருடைய நட்பையும் பெற்றிருந்தார்.
இவ்விருவரிலும் அனீஸ் என்பவரே உயர்ந்தவர் ; வரகவியுமாவர். கவிதை இயற்றுவது அவருடைய குடும்ப மரபு. அவருடைய பாட்டனார் காலத்திலிருந்து அவருடைய பேரன் காலம் வரை அவருடைய குடும்பத்தினர் பலரும் சிறந்த இரங்கற்பாக்கள் செய்துளர். அதனுடன் அனீஸ் இயற்கைக் காட்சிகளையும் போர்களையும் உள்ளக்கிளர்ச்சிகளையும் சித்திரிப்பதில் அற்புத ஆற்றல் படைத்தவர். ஆனால் தபீர் போல் புலமை வாய்ந்தவரல்லர், தபீரின் கவிதை கற்பனையும் அணி அலங்காரமும் சொல்லடுக்குக்களும் நிரம்பியதாகும். அனீஸிடம் சொல்வன்மையையும் தபீரிடம் பெருமிதத்தையும் காணலாம். இவ்விருவரும் உருது மொழிக்குச் செய்துள்ள பணி அளவிடற்பாலதன்று. இவர்கள் இயற்றிய இலட்சக்கணக்கான ஈரடிச் செய்யுட்கள் பல விதமான சொற்களையும் சொல்லாட்சிகளையும் கையாண்டு உருதுச் சொல்வளத்தைப் பெருக்கியுள்ளன.
தக்காணத்து மக்கள் பெரிதும் விரும்பிய கவிதை வகை மஸ்னவி என்பதாகும். பெரும்பாலும் கவிஞர்கள் அனைவரும் எத்தனை மஸ்னவிகள் இயற்ற முடியுமோ அத்தனை இயற்ற முயன்றனர். அவற்றுள் சில இப்போது கிடைக்கின்றன. அவற்றின் நடை இயற்கையானதாகவும் எளியதாகவும் சொல்வன்மை யுடையதாகவும் இருக்கின்றது. பிற்காலத்தில் கவிதைக்கு ஒவ்வாதவை என்று ஒதுக்கப்பட்ட, இந்திச் சொற்கள் இவர்கள் கவிதைகளில் நிறைந்துள்ளன. இந்த நிலையில் உருதுக்கவிதையின் சாஸர் என்று கூறத்தக்க வலி என்பவர் பிறந்து உருதுக்கவிதையை, உணர்ச்சிகளைத் தக்கவாறு வெளியிடத் தக்க இலக்கிய சாதனமாக்கினார். இவரே ரீக்தா என்னும் கவிதை இயற்றி, உருவாக்கின தந்தையாகக் கருதப்படுகிறார்.
டெல்லியிலிருந்த கவிஞர்கள் உணர்ச்சிகளை எளிய சொற்களாலாய செய்யுட்களில் வெளியிட்டனர். அவர்களுக்குக் கருத்தும் உணர்ச்சியுமே தலையாயவை. அவற்றிற்குப் பிற்பட்டவையே சொல்லழகும் கற்பனை நயமும். ஆனால் இலட்சுமணபுரியிலிருந்த கவிஞர்கள், அவர்களுள்ளும் முக்கியமாக ஷேக் இமாம் பக் ஷ் நாசிக் என்பவரும் அவருடைய மாணவர்களும் சொல்லணியிலேயே தங்கள் கவனத்தைச் செலுத்தினார்கள். அவர்களுக்குக் கருத்து முதன்மையல்ல, நடையே முதன்மை . அதன் காரணமாகக் கவிதையானது இயற்கையாக நிகழாமல் செயற்கையாகவே ஆயிற்று. இக் கவிஞர்கள் உயர்வு நவிற்சி போன்ற அணிகளிலேயே திளைத்தார்கள்.
பிஜாப்பூர் அரசர் -ம் -அலி ஆதில்ஷாவின் சமஸ்தானத்தில், முல்லா நுஸ்ரதி மிகச் சிறந்த கவிஞராக இருந்தார். அவர் குல்ஷனெ இஷ்க், அலிநாமா, குல்தஸ்த-ஏ-இஷ்க் என்னும் மூன்று பெரிய கதைகள் இயற்றியுள்ளார். அவர் கற்பனை ஆற்றலிலும் புதிய கருத்துக்களிலும், சொற் சுவையிலும் சிறந்தவராக இருந்தார். ஹாஷிமி மற்றொரு பெரிய கவிஞர்; எகிப்து அரசரின் மனைவியான ஜுலைக் காவையும் யூசுப்பையும் பற்றிய பிரசித்திபெற்ற கதையை, வைத்து யூசுப்-ஜூலைக்கா என்னும் பெயரால் காவியம் ஒன்று இயற்றியுள்ளார்.
சையது முகம்மது மீர்சோஜ் டெல்லியில் பிறந்து, 1777-ல் துறவியாகி, இலட்சுமணபுரியில் வாழ்ந்து வந்தார். அவருடைய நடை பண்டை நடையை ஒத்தது. அவர் கஜல்கள் தவிர வேறு கவிதைகள் புனையவில்லை. அவருடைய குணத்திற்கு அவையே ஒத்தனவாக இருந்தன.
அஹால் வட்டாரத்தில் வேளாண்மைக்கு காரகும் கால்வாய் வழியாக பாசனம் செய்யப்படுகிறது. இது மாகாணத்தின் கிழக்கு முதல் மேற்கு வரை மாகாணம் முழுவதும் நீண்டு, துர்க்மெனிஸ்தானின் தெற்கு எல்லைவரை செல்கிறது. மற்றொரு நீர் ஆதாரமாக தேஜென் ஆறு உள்ளது. இது ஆப்கானிஸ்தானில் இருந்து மாகாணத்தின் தென்கிழக்கு மூலையில் வடக்கே பாய்கிறது. இதன் குறுக்கே தேஜென் நகருக்கு தெற்கே இரண்டு பெரிய நீர்த்தேக்கங்கள் கட்டப்பட்டுள்ளன.
அஹால் மாகாணத்தின் தலைநகரான அனியூ ஆகும். இது அஷ்கபாத்தின் தென்கிழக்கு புறநகரில் உள்ள ஒரு நகரமாகும். மற்றொரு குறிப்பிடத்தக்க நகரமானது மேரி மாகாணத்தின் எல்லைக்கு அருகே தென்கிழக்கில் உள்ள தேஜென் ஆகும். துர்க்மெனிஸ்தானின் மிகப்பெரிய நகரமான அஷ்கபாத், அஹால் மாகாணத்தால் சூழப்பட்டுள்ளது, ஆனால் இது மாகாண அதிகார எல்லைக்கு வெளியே ஒரு சிறப்பு தலைநகர் மாவட்டமாக உள்ளது.
அஹால் பிராந்தியம் அல்லது அஹால் மாகாணம் என்பது துருக்மெனிஸ்தான் நாட்டின் பிராந்தியம் அல்லது மாகாணங்களில் ஒன்றாகும். இது நாட்டின் தெற்கு மையத்தில், ஈரான் மற்றும் ஆப்கானிஸ்தானின் எல்லையில் கோபெட் டேக் மலைத்தொடரில் உள்ளது . இதன் பரப்பளவு ஆகும். இதன் மக்கள் தொகை 939,700 ஆகும்.
அஹால் 1881 ஆம் ஆண்டில் நடந்த ஜியோக் டெப் போருக்காக அறியப்படுகிறது, இன்று ஒரு புதிய பள்ளிவாசல் தலத்துக்காகவும், பஹெர்டன் நிலத்தடி வெந்நீர் ஏரிக்கு என்னும் இரண்டுக்காகவும் அறியப்படுகிறது. இவை இரண்டும் மேற்கு அசுகாபாத்தில் உள்ளன.
அஹால் மாகாணத்தின் தெற்கில் ஈரானும், ஆப்கானித்தானும் சர்வதேச எல்லையாக உள்ளன. மாகாணத்தின் மேற்கில் பால்கன் மாகாணமும், வடக்கில் டகோகுஸ் மாகாணம் மற்றும் லெபாப் மாகாணமும், கிழக்கில் மேரி மாகாணமும் எல்லைகளாக அமைந்துள்ளன
இக்கல்லூரியானது விருதுநகர் மாவட்டத்தின் பின்தங்கிய பகுதிகளில் பொறியியல் கல்வியை மேம்படுத்துவதற்காக பி. எஸ். இராமசாமி நாயுடுவின் மகன்களால் நிறுவப்பட்டது. இந்த கல்வி நிறுவனமானது சிவகாசி - சங்கரன்கோயில் சாலையில், சேவல்பட்டி மற்றும் திருவேங்கடம் இடையே சுமார் 20 ஏக்கர் நிலப்பரப்பில் அமைந்துள்ளது. இது கோவில்பட்டியில் இருந்து 28 கி.மீ தொலைவிலும், 26 சிவகாசி நகரத்திலிருந்து 26 கி.மீ. தொலைவிலும் அமைந்துள்ளது
பி. எஸ். ஆர். ரெங்கசாமி மகளிர் பொறியியல் கல்லூரி என்பது தமிழ்நாட்டின், விருதுநகர் மாவட்டத்தில் உள்ள ஒரு பொறியியல் கல்லூரி ஆகும். இதை பி. எஸ். இராமசாமி கல்வி அறக்கட்டளை நடத்திவருகிறது. இந்தக் கல்லூரியானது புது தில்லி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு, சென்னை அண்ணா பல்கலைக் கழகத்துடன் இணைக்கப்பட்டுள்ளது.
குழு விவாதங்களில் மாணவர்கள் ஈடுபாடுவதை ஊக்குவிப்பதும், மாநில மற்றும் தேசிய நிலைகளில் உள்ள கல்லூரிகளில் நடத்தப்படும் மாநாடுகளில் ஆய்வேடுகளை வழங்க உறுப்பினர்களை ஊக்குவிப்பதும் இந்த சங்கங்களின் நோக்கம். தற்போதுள்ள சங்கங்கள் பின்வருமாறு:
க்ரிபிக் சிங்காங் என்பது, மரவள்ளிக் கிழங்கை சன்னமாக நறுக்கி எண்ணெயில் நன்கு பொறித்துத் தயாரிக்கப்படுகிறது. சில நிறுவனங்களால் இவை பெரிய அளவில் உற்பத்தி செய்யப்பட்டு, பொட்டலங்களாக வணிகம் செய்யப்படுகிறது. க்ரிபிக் பலேடோ ) அல்லது க்ரிபிக் சஞ்சை க்ரிபிக்குடன் சூடாக, காரசாரமாக, சர்க்கரை, மிளகாய் சேர்த்து செய்யப்படுவதாகும். இது மேற்கு சுமத்ராவின் புக்கிடிங்கி நகரின் சிறப்பாகும்.
மரவள்ளிக் கிழங்கு சீவல்கள் மற்றும் துண்டுகள், மொத்தமாக உற்பத்தி செய்யப்பட்டு, மது, இயற்கை எரிபொருள் மற்றும் மாவு தயாரிக்க பயன்படுகிறது. கேரளா மற்றும் சென்னையில் கால்நடை தீவனமாகவும் பயன்படுத்தப்படுகிறது. இதற்கு எண்ணெயில் பொறித்தெடுக்காமல், வெளிப்புறத் தோலை நீக்கி, காய வைத்து, துண்டுகளாக நறுக்கப்பட்டு பயன்படுத்தப்படுகிறது.
மரவள்ளிக் கிழங்கு சீவல் அல்லது மரவள்ளிக் கிழங்கு சிப்ஸ் மரவள்ளிக் கிழங்கை சன்னமாக நறுக்கி எண்ணெயில் நன்கு பொறித்துத் தயாரிக்கப்படுகிறது. பொதுவாக, தென்னிந்தியாவிலும், இலங்கையிலும் காணப்படும் இது, இந்தோனேஷியாவில் க்ரிபிக் என்றழைக்கப்படுகிறது. இது மது, கால்நடை தீவனம், இயற்கை எரிபொருள் மற்றும் மாவு தயாரிக்கவும் பயன்படுகிறது.
கேரளா, தமிழ்நாடு, கர்நாடகா, இலங்கையில் இவை பெருமளவில் காணப்படுகின்றன. மற்ற சீவல்களை விட இது மிகவும் மொறுகலாகவும், மாவுச் சத்து நிறைந்ததாகவும், சுவையானதாகவும் உள்ளது. உப்பு, மிளகாய்ப் பொடி தூவியும் அல்லது தூவாமலும் உண்ணப்படுகிறது.
மரவள்ளிக் கிழங்கிலிருந்து செய்யப்படும் சீவல்களை விட, மரவள்ளிக் கிழங்கு மாவிலிருந்து தயாரிக்கப்படும் சீவல்களை நீண்ட நாள் சேமித்து வைக்க முடியும். இவை தெருவோரக் கடைகளிலும் விற்கப்படுவதுண்டு.
மரவள்ளிக் கிழங்கின் தோலையும் பட்டையையும் நீக்கிவிட்டு, தேங்காய் எண்ணெயில் பொறித்தெடுக்கப்பட்டு, உப்பு, மிளகாய்ப் பொடி தூவப்பட்டு பரிமாறப்படுகிறது.
அயுதயா 1351 இல் கிங் யு தாங் என்பவரால் நிறுவப்பட்டது, அவர் லோப் பூரியில் ஒரு பெரியம்மை நோயிலிருந்து தப்பிக்க அங்கு சென்று அதை தனது ராச்சியத்தின் தலைநகராக அறிவித்தார், இது பெரும்பாலும் அயுதாய இராச்சியம் அல்லது சயாம் என்று குறிப்பிடப்படுகிறது. சுகோதாய்க்குப் பிறகு இரண்டாவது சயாமின் தலைநகராக அயுதயா ஆனது. 1600 ஆம் ஆண்டளவில் அயுதயாவில் சுமார் 300,000 மக்கள் தொகை இருந்ததாக மதிப்பிடப்பட்டுள்ளது, மக்கள்தொகை 1700 ஆம் ஆண்டில் 1,000,000 இருக்கக்கூடும், இது அந்த நேரத்தில் உலகின் மிகப்பெரிய நகரங்களில் ஒன்றாக இருந்தது, இது சில சமயங்களில் " வெனிஸ் ஆஃப் ஈஸ்ட் " என்று அழைக்கப்பட்டது .
1767 ஆம் ஆண்டில், இந்த நகரம் பர்மிய இராணுவத்தால் அழிக்கப்பட்டது, இதன் விளைவாக இராச்சியம் சரிந்தது. பழைய நகரத்தின் இடிபாடுகள் அயுதயா வரலாற்று பூங்காவில் பாதுகாக்கப்படுகின்றன, இது யுனெஸ்கோ உலக பாரம்பரிய தளமாக சர்வதேச அளவில் அங்கீகரிக்கப்பட்டுள்ளது. இடிபாடுகள், மறுசீரமைப்பு கோபுரங்கள் மற்றும் பிரம்மாண்டமான மடாலயங்களால் வகைப்படுத்தப்படுகின்றன, நகரத்தின் கடந்தகால சிறப்பைப் பற்றிய ஒரு கருத்தை அளிக்கிறது. நவீன அயுதயா கிழக்கே சில கிலோமீட்டர் தொலைவில் திரும்பவும் புதுப்பிக்கப்பட்டது.
ராமாயணத்தில் ராமரின் பிறப்பிடமான இந்தியாவின் அயோத்தி நகரத்தின் பெயரால் அயுதாயா என்று பெயரிடப்பட்டது; பிரா என்பது ஒரு அரச நபரைப் பற்றிய பெயர்ச் சொல்லின் முன்னொட்டு; நாகோன் ஒரு முக்கியமான அல்லது தலைநகரத்தை குறிக்கிறது ; மரியாதைக்குரிய ஸ்ரீ
பிரா நாகோன் சி அயுதயா என்பது உள்நாட்டில் எளிமையாக அயுதாயா என்று அழைக்கும் ஒரு நகரமாகும். இது தாய்லாந்தின் பிரா நாகோன் சி அயுதயா மாகாணத்தின் முன்னாள் தலைநகரம் ஆகும். இது சாவோ பிரயா நதியின் பள்ளத்தாக்கில் அமைந்துள்ளது .
அயுதயா வரலாற்று ஆய்வு மையம் மற்றும் சாவோ சாம் பிராயா தேசிய அருங்காட்சியகம் : வாட் ராச்சா புராணா மற்றும் வாட் மக தத் ஆகியவற்றில் தோண்டப்பட்ட பொருட்களை இந்த அருங்காட்சியகம் சிறப்பாகக் காட்சிப்படுத்தியுள்ளது.
மத்திய சமவெளிகளில் அமைந்துள்ள அயுதயா மூன்று பருவங்களால் பாதிக்கப்படுகிறது. மார்ச் முதல் மே வரை சூடான பருவம், ஜூன் முதல் அக்டோபர் வரை மழைக்காலம், நவம்பர் முதல் பிப்ரவரி வரை குளிர் காலம் :
அகுங் ராய் கலை அருங்காட்சியகம் ஒரு குறிப்பிட்ட நோக்கத்திற்காக திறந்து வைக்கப்பட்டதாகும். பாலி இனத்தைச் சேர்ந்த ஆங் ராய் என்பவர் இது தொடங்கிவைக்கப்பட்டது. அவர் தன் வாழ்க்கை முழுவதையும் பாலியின் கலை, பண்பாடு ஆகியவற்றிற்காகவே அர்ப்பணித்த பெருமையுடையவர். அலுவல்பூர்வமாக இந்த அருங்காட்சியகம் 9 சூன் 1996 ஆம் நாள் அன்று இந்தோனேசியாவில் கல்வி மற்றும் பண்பாட்டுத் துறை அமைச்சரான மபேராசிரியர் முனைவர் இங்க். வாடிமன் சோஜோனேகோரோ அவர்களால் திறந்துவைக்கப்பட்டது. இந்த அருங்காட்சியகமானது 13 மே 1996 ஆம் நாள் அன்று அமைக்கப்பட்ட அர்மா அறக்கட்டளையால் நிர்வகிக்கப்படுகிறது. இந்த அருங்காட்சியகம் வாரத்திற்கு நான்கு முறை நிகழ்வுகளை நடத்துகின்றது. இங்கு உள்ளூரில் உள்ள குழந்தைகள் பாரம்பரிய நடனத்தை கற்றுக்கொள்வதற்கான மையம் செயல்பட்டு வருகிறது. அருங்காட்சியகத்தைப் பார்வையிட வருகின்ற பார்வையாளர்களின் பயன்பாட்டிற்காக பண்பாடு தொடர்பான செயன்மைகள் இங்கு மேற்கொள்ளப்பட்டு வருகின்றன.
பாலி, இந்தோனேசிய மற்றும் வெளிநாட்டுக் கலைஞர்களால் தீட்டப்பட்ட ஓவியங்களை நிலையாக காட்சிப்படுத்த உரிய ஏற்பாடுகளை மேற்கொள்ளல். அவற்றுடன் ஆர்மா அறக்கட்டளையின் சேகரிப்புகளையும் காட்சிப்படுத்தல். கடன் அடிப்படையில் அகுங் ராய் மற்றும் அவருடைய சேகரிப்புகளையும் பெற்று காட்சிப்படுத்துதல்.
மறைந்திருந்து பார்க்கும் மர்மம் என்ன என்பது 2018 ஆம் ஆண்டில் வெளிவந்த இந்திய தமிழ் திரைப்படம் ஆகும். ஆர். ராகேஷ் எழுதி இயக்கிய பெண் கதாப்பாத்திரத்திற்கு முக்கியத்துவம் அளிக்கப்பட்ட நாடக திரில்லர் திரைப்படம் ஆகும். இந்த திரைப்படத்தில் துருவா, ஐஸ்வர்யா தத்தா, சரண்யா பொன்வண்ணன் ஆகியோர் முக்கிய கதாபாத்திரங்களில் நடித்துள்ளனர். ஜே.டி. சக்கரவர்த்தி, ராதா ரவி, மனோபாலா ஆகியோர் துணை வேடங்களில் நடித்துள்ளனர். பி.ஜி. முத்தையா ஒளிப்பதிவாளராக பணியாற்றியுள்ளார். இந்த திரைப்படம் அதன் வெளியீட்டிற்கு முன் தணிக்கை சிக்கல்களுக்கு உட்பட்டது. 2018 ஆம் ஆண்டு ஆகத்து 17 அன்று வெளியிடப்பட்டது. படம் வெளியானதும் பார்வையாளர்களிடமிருந்து சராசரி விமர்சனங்களைப் பெற்றது.
தமிழகத்தில் விழுப்புரம் மாவட்டம் வெள்ளிமலை, சேலம் பெத்தநாயக்கன்பாளையம், நீலகிரி, திருவண்ணாமலை கலசபாக்கம், வேலூர் ஆதனவூர், நாமக்கல் கொல்லிமலை என ஆறு பள்ளிகள் செயல்படுகின்றன. நீலகிரி மாவட்டம், குஞ்சப்பனையில் உள்ள மாதிரிப் பள்ளியில் 2019 ஆம் ஆண்டுப் பொதுத் தேர்வில் 100% தேர்ச்சிபெற்றனர்.இருளர் மற்றும் பழங்குடியின மாணவர்கள் பயனடைவதற்காக, 17 கோடி ரூபாயில், மத்திய அரசின் 'ஏகலைவா மாதிரி உண்டு உறைவிட பள்ளி', வண்டலுார் அருகே கட்டப்பட்டு உள்ளது. அனைத்து வசதிகள் ஏற்படுத்தப்பட்டுள்ள இப்பள்ளியில் இருளர் மற்றும் பழங்குடியின மாணவர்கள் தங்கி சேர்ந்து படித்து, பயனடைய அழைப்பு விடுக்கப்பட்டு உள்ளது.தமிழகத்தில் பழங்குடிஇனத்தைச் சேர்ந்த குழந்தைகள்,
தமிழகத்தில், கள்ளக்குறிச்சி, திருவண்ணாமலை, சேலம், நாமக்கல், திருப்பத்துார், ஊட்டி ஆகிய மாவட்டங்களில், அரசு 'ஏகலைவா மாதிரி உண்டு உறைவிட பள்ளிகள்' நிறுவப்பட்டு, ஆங்கில வழியில் பாடம் பயிற்றுவிக்கப் படுகிறது.சேலம் மாவட்டத்தில் மட்டும், இரண்டு பள்ளிகள் உள்ளன. பழங்குடியின மாணவர்கள் அங்கு, ஆர்வமாக படித்து வருகின்றனர்.